钦定古今图书集成/历象汇编/历法典/第083卷 > 唐
## 钦定古今图书集成/历象汇编/历法典/第083卷 > 唐

### 太宗贞观七年李淳风进诸仪器

按《唐书太宗本纪》，不载。　按《天文志》：贞观初，淳风上
言，“舜在璿玑玉衡，以齐七政”，则浑天仪也。《周礼》“土圭
正日景以求地中”，有以见日行黄道之验也。暨于周
末，此器乃亡。汉洛下闳作浑仪，其后贾逵、张衡等亦
各有之，而推验七曜，并循赤道。按冬至极南，夏至极
北，而赤道常定于中国，无南北之异。盖浑仪无黄道
久矣。太宗异其说，因诏为之。至七年仪成，表里三重，
下据准基，状如十字，末树鳌足，以张四表。一曰六合
仪，有天经双规、金浑纬规、金常规相结于四极之内，
列二十八宿、十日十二辰，经纬三百六十五度。二曰
三辰仪，圆径八尺，有璿玑规、月游规，列宿距度，七曜
所行，转于六合之内。三曰四游仪，元枢为轴，以连结
玉衡游筒，而贯约矩规。又元枢北树北辰，南矩地轴，
傍转于内，玉衡在元枢之间而南北游，仰以观天之
辰宿，下以识器之晷度。皆用铜。帝称善，置于凝晖阁，
用之测候。阁在禁中，其后遂亡。

按《唐会要》，贞观初，李淳风言：“灵台候仪，是故魏遗范，
法制疏略，难为占步。”上令淳风改造浑仪，铸铜为之七年三月十六日，直太史将仕郎李淳风铸浑天黄
道仪成，奏之，因撰《法象志》七卷。

### 高宗麟德二年造木浑图

按《唐书高宗本纪》，不载。　按《律历志》，高宗时，戊寅历
益疏，李淳风作《甲子元历》以献，诏太史起麟德二年
颁用，谓之《麟德历》。古历有《章蔀》，有《元纪》，有日分，度分
参差不齐，淳风为总法千三百四十以一之，损益中
晷术以考日至，为木浑图以测黄道。馀因刘焯《皇极
历法》增损所宜，当时以为密，与太史令瞿昙罗所上
经“纬历参行”，

### 元宗开元八年南宫说请造浑天许之

按《唐书元宗本纪》，不载。　按《唐会要》，开元八年六月
十五日，左金吾卫长史南宫说奏：“浑天图空有其书，
今无其器。臣既修九曜占书，须量较星象，请造两枚，
一进内，一留司占测。”许之。

开元十一年，僧一行更造《诸仪器》成。

按《唐书元宗本纪》，不载。　按《天文志》，开元九年，一行
受诏改治新历，欲知黄道进退，而太史无黄道仪。率
府兵曹参军梁令瓒以木为游仪，一行是之，乃奏：“黄
道游仪，古有其术而无其器，昔人潜思，皆未能得。今
令瓒所为，日道月交，皆自然契合，于推步尤要，请更
铸以铜铁。”十一年仪成。一行又曰：“灵台铁仪，后魏斛
兰所作，规制朴略，度刻不均，赤道不动，乃如胶柱。以
考月行，迟速多差，多或至十七度，少不减十度，不足
以稽天象授人。时李淳风《黄道仪》以玉衡旋规，别带
日道，傍列二百四十九交，以推月游，法颇难，术遂寝
废。臣更造游仪，使黄道运行，以追列舍之变。因二分
之中，以立黄道，交于奎、轸之间，二至陟降，各二十四
度。黄道内施白道月环，用究阴阳脁朒，动合天运，简
而易从，可以制器垂象，永传不朽。”于是元宗嘉之，自
为之铭。又诏一行与令瓒等更铸浑天铜仪，圆天之
象，具列宿赤道及周天度数，注水激轮，令其自转，一
昼夜而天运周。外络二轮，缀以日月，令得运行。每天
西旋一周，日东行一度，“月行十三度十九分度之七，
二十九转有馀而日月会，三百六十五转而日周天。
以木柜为地平，令仪半在地下，晦明朔望，迟速有准。
立木人二于地平上，‘其一前置鼓以候刻，至一刻则
自击之；其一前置钟以候辰，至一辰亦自撞之。皆于
柜中各施轮轴，钩键关锁，交错相持。置于武成殿前，
以示百’”官，无几，而铜铁渐涩，不能自转，遂藏于集贤
院。其黄道游仪，以古尺四分为度。旋枢双环，其表一
丈四尺六寸一分，纵八分，厚三分，直径四尺五寸九
分，古所谓“旋仪”也。南北科两极，上下循规，各三十四
度，表里画《周天度》，其一面加之银钉，使东西运转如
浑天游旋，中旋枢轴至两极首。内孔径大两度半，长
与旋环径齐。玉衡望筒长四尺五寸八分，广一寸二
分，厚一寸，孔径六分，衡旋于轴中，旋运持正，用窥七
曜及列星之阔狭。外方内圆，孔径一度半，周日轮也。
《阳经》双环，表一丈七尺三寸，里一丈四尺六寸四分，
广四寸，厚四分，直径五尺四寸四分，置于子午左右，
用八柱八柱相固，亦表里画周天度。其一面加之银
钉，半出地上，半入地下，双间使枢轴及玉衡望筒旋
环于中也。阴纬单环，外内广厚周径皆准《阳经》，与阳
经相衔各半，内外俱齐。面平上为天、下为地，横周阳
环，谓之“阴浑”也。平上为两界，内外为周天百刻。天顶
单环表一丈七尺三寸，纵广八尺，厚三分，直径五尺
四寸四分，直中国人顶之上，东西当卯酉之中，稍南，
使见日出入，令与阳经阴纬相固，如鸟壳之裹黄。南
去赤道三十六度，去黄道十二度，去北极五十五度，
去南北斗各九十一度强。赤道单环表一丈四尺五
寸九分，横八分，厚三分，直径四尺五寸八分。赤道者，
当天之中二十八宿之位也。双规运动度穿一穴，古
者秋分日在角五度，今在轸十三度；冬至日在牵牛
初，今在斗十度。随穴退交，不复差谬。傍在卯酉之南，
上去天顶三十六度，而横置之。《黄道单环表》，一丈五
尺四寸一分，横八分，厚四分，直径四尺八寸四分。日
之所行，故名黄道。太阳陟降，积岁有差。月及五星，亦
随日度出入。古无其器，规制不知“准的，斟酌为率，疏
阔尤甚。今设此环置于赤道环内，仍开合使运转出
入四十八度，而极画两方，东西列周天度数，南北列
百刻，可使见日知时。”上列三百六十策，与用卦相准。
度穿一穴，与赤道相交。白道月环表一丈五尺一寸
五分，横八分，厚三分，直径四尺七寸六分。月行有迂
曲迟速，与日行缓“急相反，古亦无其器。今设于黄道
环内，使就黄道为交合出人六度，以测每夜月离。上
画周天度数，度穿一穴，拟移交会”，皆用铜铁游仪。四
柱为龙，其崇四尺七寸，水槽及山崇一尺七寸半，槽
长六尺九寸，高广皆四寸，池深一寸，广一寸半。龙能
兴云雨，故以饰柱。柱在四维，龙下有山，云俱在水平。
槽上，皆用铜。其所测宿度与古异者，旧经，角距星去
极九十一度，亢八十九度，氐九十四度，房百八度，心百八度。尾百二十度，箕百一十八度，南斗百一十六
度，牵牛百六度，须女百度，虚百四度，危九十七度，营
室八十五度，东壁八十六度，奎七十六度，娄八十度，
胃、昴七十四度，毕七十八度，觜、觿八十四度。参：九十
四度。东井七十度，舆鬼六十八度。《柳》七十七度，七星
九十一度。《张》九十七度，《翼》：九十七度，《轸》：九十八度。今
测：角九十三度半。亢：九十一度半。氐九十八度。房百
一十度半。心百一十度。尾百二十四度。箕百二十度。
南斗百一十九度。牵牛百四度。须女百一度。虚百一
度。危，九十七度。营室八十三度。东壁：八十四度；奎：七
十三度；娄：七十七度；胃昴七十二度；毕：七十六度，觜
觿八十二度；参：九十三度。东井：六十八度，舆鬼六十
八度；柳：八十度半。七星：九十三度半；张：百度；翼：百三
度；轸：百度。又旧《经》，角距星正当赤道，黄道在其南。今
测角在赤道南二度半，则黄道复经角中，与天象合。
虚北星，旧图入虚，今测在须女九度。危北星，旧图入
危，今测在虚六度半。又奎误距以西大星，故壁损二
度，奎增二度，今复距西南大星，即奎、壁各得本度。毕
赤道十六度，黄道亦十六度，觜觿赤道二度，黄道三
度，二宿俱当黄道斜，虚、毕尚与赤道度同，觜觿总二
度，黄道损加一度，盖其误也。今测毕十七度半，觜觿
半度。又柳误距以第四星，今复用第四星。张中央四
星为朱鸟，嗉外二星为翼，比距以翼而不距以膺，故
张增二度半，七星减二度半。今复以膺为距，则七星
张各得本度。其他星，旧《经》文昌二星在舆鬼，四星在
东井、北斗，枢在七星一度，璇在张二度，机在翼二度，
权在翼八度，衡在轸八度，开阳在角七度。杓在亢四
度。天关在黄道南四度。天尊、天椁，在黄道北。天江、天
高、狗国、外屏、云雨、虚梁，在黄道外。天囷、《土公吏》，在赤
道外。上台在东井，中台在七星，建星在黄道北半度。
天苑在昴、毕，王良在壁外。屏在觜觿。雷电在赤道外
五度。霹雳在赤道外四度。八魁在营室、长垣、罗堰，当
黄道。今测文昌四星在柳，一星在舆鬼，一星在东井
北《斗枢》在张十三度，璇在张十二度半。玑在翼十三
度。权在翼十七度，《太衡》在轸十度半，开阳在角四度
少，杓在角十二度少。天关、天尊、天椁、天江、天高、狗国、
外屏，皆当黄道。云雨在黄道内七度。《虚梁》在黄道内
四度。天囷当赤道。土公吏在赤道内六度。上台在柳，
中台在张，建星在黄道北四度半。天苑在胃、昴。王良
四星在奎，一星在壁外屏在毕。雷电在赤道内二度。
霹雳四星在赤道内，一星在外。八魁五星在壁，四星
在营室。长垣在黄道北五度。罗堰在黄道北。黄道春
分与赤道交于奎五度太，秋分交于轸十四度少；冬
至在斗十度，去赤道南二十四度；夏至在井十三度
少，去赤道北二十四度。其赤道带天之中，以分列宿
之度；“黄道斜运，以明日月之行。”乃立八节、九限，校二
道差数，著之《历经》。

盖天之说，李淳风以为“天地中高而四𬯎，日月相隐
蔽，以为昼夜。绕北极常见者，谓之上规，南极常隐者
谓之下规，赤道横络者，谓之中规。”及一行考月行出
入黄道，为图三十六，究九道之增损，而盖天之状见
矣。削篾为度，径一分，其厚半之，长与图等，穴其正中，
植鍼为枢，令可环运。自中枢之外，均刻百四十七度。
“全度之末，旋为外规。规外太半度，再旋为重规，以均
赋周天度分。又距极枢九十一度少半，旋为赤道带
天之纮。距极三十五度，旋为内规。乃步冬至日躔所
在，以正辰次之中，以立宿距。”按《浑仪》所测，甘、石、巫咸
众星明者，皆以篾横考入宿距，纵考去极度，而后图
之。其赤道外众星疏密之状，与仰视“小殊者，由浑仪
去南极渐近，其度益狭；而盖图渐远，其度益广”使然。
若考其去极入宿度数，移之于浑天则一也。又赤道
内外，其广狭不均。若就二至出入赤道二十四度以
规度之，则二分所交不得其正；自二分黄赤道交，以
规度之，则二至距极度数不得其正。当求赤道分至
之中均刻为七十二限，据每黄道差数，以篾度量而
识之，然后规为黄道，则周天咸得其正矣。又考黄道
二分二至之中，均刻为七十二候，定《阴阳历》二交所
在，依月去黄道度率差一候，亦以篾度量而识之，然
后规为月道，则周天咸得其正矣。

开元十三年，作《水运浑天成》。

按《唐书元宗本纪》，不载　按《旧唐书元宗本纪》，“十三
年十月三日癸丑，新造铜仪成，置于景运门内，以示
百官。”

按《通鉴纲目》：“十三年冬十月，作水运浑天成。”“水运浑
天，上具列宿，注水激轮，令其自转，昼夜一周。别置二
轮络在天外，缀以日月，逆天而行，淹速合度。置木匮
为地平，令仪半在地下。又立二木人，每刻击鼓，每辰
击钟，机械皆藏匮中。”

按《玉海集贤注记》，“开元十三年十月，院中造浑仪成，
奉敕向敷政门外，以示百寮。一行改进游仪之后，上
令铸铜为浑规之器。左卫长史梁令瓒、右骁卫长史亘执珪分擘规制，铸为天像，径一丈，具列宿赤道及
周天度数，注水激轮，令其自转。议者以为张衡灵宪
不能逾。今留东京集贤院内。院中有仰观台，即一行”
占候之所。